Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥ για την τροποποίηση της απόφασης 96/411/ΕΚ σχετικά με τη βελτίωση των κοινοτικών γεωργικών στατιστικών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η απόφαση 96/411/ΕΚ του Συμβουλίου για τη βελτίωση των κοινοτικών γεωργικών στατιστικών [1] έθεσε στη διάθεση των υπηρεσιών της Επιτροπής ένα ευέλικτο εργαλείο, το οποίο επιτρέπει να προσαρμοστούν οι στατιστικές εφαρμογές στην εξέλιξη των αναγκών πληροφόρησης.

[1] ΕΕ L 162 της 1.7.1996, σ.14

Αυτό το εργαλείο έχει ήδη εφαρμοστεί στην πράξη και έχουν καταρτιστεί σχέδια τεχνικής δράσης για τα έτη 1996, 1997, 1998 και 1999.

Τοιουτοτρόπως ευνοήθηκε η διαδικασία προσαρμογής του συστήματος κοινοτικών γεωργικών στατιστικών στην εξέλιξη της Κοινής Γεωργικής Πολιτικής.

Εντούτοις, η διαδικασία αυτή δεν έχει ακόμη ολοκληρωθεί. Αντιθέτως, οι προαναγγελθείσες εξελίξεις όσον αφορά την ΚΓΠ επιβάλλουν την καταβολή εντονότερων προσπαθειών κατά τα προσεχή έτη.

Η Επιτροπή κρίνει σκόπιμη την παράταση έως το έτος 2002 του μηχανισμού που θεσπίστηκε με την απόφαση 96/411/ΕΚ.

Σύμφωνα με την ισχύουσα διαδικασία, η καταβολή της κοινοτικής συνεισφοράς στις δαπάνες που πραγματοποιούν τα κράτη μέλη κατά την υλοποίηση των προβλεπόμενων από την απόφαση 96/411/ΕΚ δράσεων συντελείται τελείως μετά την περάτωση αυτών των δράσεων γεγονός που συνεπάγεται ενίοτε σημαντικές καθυστερήσεις.

Οι προτεινόμενες τροποποιήσεις του άρθρου 6 της απόφασης 96/411/ΕΚ αποσκοπούν στην αποσόβηση αυτής της δυσκολίας, δηλαδή στο να προπληρώνεται το 30 % της κοινοτικής συνεισφοράς μετά την αποδοχή από την Επιτροπή του σχεδίου εργασίας για την εν λόγω δράση.

Η πρόταση της Επιτροπής αποσκοπεί επίσης στην κατάργηση μερικών διατάξεων της απόφασης 96/411/ΕΚ του Συμβουλίου που αποδείχθηκαν από την εμπειρία ξεπερασμένες.

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥ για την τροποποίηση της απόφασης 96/411/ΕΚ σχετικά με τη βελτίωσητων κοινοτικών γεωργικών στατιστικών

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,

την πρόταση της Επιτροπής [2],

[2] ΕΕ της ...

αποφασίζοντας σύμφωνα με τη διαδικασία για την οποία γίνεται λόγος στο άρθρο 251 της Συνθήκης [3],

[3] .. .

Εκτιμώντας:

ότι η απόφαση 96/411/ΕΚ του Συμβουλίου της 25ης Ιουνίου 1996 για τη βελτίωση των κοινοτικών γεωργικών στατιστικών , όπως τροποποιήθηκε την τελευταία φορά από την απόφαση 98/3/ΕΚ [4], αποσκοπεί στη βελτίωση του τρόπου με τον οποίο οι κοινοτικές γεωργικές στατιστικές ανταποκρίνονται στις ανάγκες πληροφόρησης που απορρέουν από τη μεταρρύθμιση της κοινοτικής γεωργικής πολιτικής*

[4] ΕΕ L 1 της 3.1.1998, σ. 9

ότι η έκθεση της Επιτροπής προς το Ευρωπαϊκό Κοινοβούλιο και το Συμβούλιο για την πρόοδο της εφαρμογής της απόφασης 96/411/ΕΚ παρουσιάζει ένα θετικό απολογισμό της εφαρμογής της εν λόγω απόφασης*

ότι δεν έχει ολοκληρωθεί ακόμη η διαδικασία προσαρμογής των εθνικών στατιστικών συστημάτων στις ανάγκες που απορρέουν από τη μεταρρύθμιση της κοινής γεωργικής πολιτικής*

ότι η απόφαση 1999/126/ΕΚ του Συμβουλίου της 22ας Δεκεμβρίου [5] 1998 σχετικά με το κοινοτικό στατιστικό πρόγραμμα 1998-2002, συνιστά τη συνέχιση των δράσεων που αποσκοπούν στη βελτίωση των υφιστάμενων γεωργικών στατιστικών και στο σχεδιασμό των μελλοντικών εξελίξεων, προκειμένου να καταστεί δυνατή η ανταπόκριση στις ανάγκες της κοινής γεωργικής πολιτικής*

[5] ΕΕ L 42 της 16.2.1999, σ.1

ότι κρίνεται σκόπιμο να προβλεφθεί η παράταση της απόφασης 96/411/ΕΚ*

ότι, όπως προκύπτει από την αποκτηθείσα πείρα, αρμόζει να προσαρμοστούν ορισμένες διατάξεις της απόφασης 96/411/ΕΚ με στόχο, κυρίως, την απλούστευση της εφαρμογής της*

ΕΞΕΔΩΣAN ΤΗΝ ΠΑΡΟΥΣΑ ΑΠΟΦΑΣΗ:

A5Aρθρο 1

Η απόφαση 96/411/CE τροποποιείται ως εξής:

1) Στο άρθρο 2, το σημείο α) αντικαθίσταται από το εξής κείμενο:

«α) ορίζει τους στατιστικούς τομείς προτεραιότητας, μεταξύ εκείνων που περιλαμβάνονται στο παράρτημα II, οι οποίοι δύνανται να αποτελέσουν αντικείμενο δράσεων σε επίπεδο κρατών μελών για το επόμενο έτος*»

2) Το άρθρο 3 αντικαθίσταται από το εξής κείμενο:

«A5Aρθρο 3

Χρονικό πλαίσιο και διαδικασία

Η διαδικασία προσαρμογής των κοινοτικών γεωργικών στατιστικών που προβλέπεται στο άρθρο 1 θα συνεχιστεί κατά την περίοδο 2000-2002. Η διαδικασία αυτή θα συντονίζεται από την Επιτροπή μέσω των σχεδίων τεχνικής δράσης, όπως προβλέπεται στο άρθρο 4. Μετά την περίοδο αυτή, το Συμβούλιο μπορεί να αποφασίσει να παρατείνει τη διαδικασία σύμφωνα με τις προτάσεις της Επιτροπής που προβλέπονται στο άρθρο 11.»

3) Στο άρθρο 4, η παράγραφος 2 διαγράφεται*

4) Το άρθρο 5 αντικαθίσταται από το εξής κείμενο:

«A5Aρθρο 5

Εκθέσεις των κρατών μελών

Τα κράτη μέλη διαβιβάζουν στην Επιτροπή:

α) πριν από την 31η Μαΐου κάθε έτους, κοινοποίηση όπου θα αναφέρεται η ενδεχόμενη πρόθεσή τους να συμμετάσχουν στις δράσεις προτεραιότητας για το επόμενο έτος, που θα συνοδεύεται από μία σύντομη περιγραφή των σχετικών σχεδίων εκτέλεσης, καθώς επίσης και μιας εκτίμησης της δαπάνης*

β) μετά την έγκριση από την Επιτροπή του σχεδίου τεχνικής δράσης, ένα σχέδιο εργασίας για κάθε δράση που τα αφορά*

γ) μετά το πέρας κάθε δράσης, συνοπτική έκθεση για την εκτέλεση της δράσης στην οποία συμμετείχαν.

Τα έγγραφα που πρέπει να διαβιβαστούν σύμφωνα με τα σημεία α), β) και γ), καλύπτουν τις προβλεπόμενες μεταβολές όσον αφορά τις μεθόδους εκτέλεσης, τις εργασίες που θα εκτελεστούν, τις προβλεπόμενες δυσκολίες και τις προτάσεις για την αντιμετώπισή τους, τις συνέπειες σε εθνικούς και κοινοτικούς πόρους καθώς και τις προτάσεις για βελτίωση σε κοινοτικό επίπεδο. Εντοπίζονται οι δράσεις για τις οποίες απαιτείται κοινοτική χρηματοδοτική υποστήριξη.

Σύμφωνα με τη διαδικασία που προβλέπεται στο άρθρο 10, η Επιτροπή επεξεργάζεται απλοποιημένα πρότυπα, προκειμένου να διευκολυνθεί η υποβολή των προαναφερόμενων πληροφοριών.»

5) Στο άρθρο 6, η παράγραφος 3 αντικαθίσταται από το εξής κείμενο:

«3. Η συνεισφορά καταβάλλεται στα κράτη μέλη σε δύο δόσεις, εκ των οποίων η πρώτη, που αντιστοιχεί στο 30% του κόστους της δράσης, χορηγείται ως προκαταβολή, αφού κοινοποιηθεί στην Επιτροπή και εγκριθεί από αυτήν το σχέδιο εργασίας για την υπό κρίση δράση. Το υπόλοιπο καταβάλλεται μετά την υποβολή της έκθεσης εκτέλεσης της δράσης από τα ενδιαφερόμενα κράτη μέλη και την έγκρισή της από την Επιτροπή. Η Επιτροπή, σε συνεργασία με τις αρμόδιες αρχές των κρατών μελών, πραγματοποιεί επιτόπου όλους τους ελέγχους που κρίνει απαραίτητους.»

6) Στο άρθρο 11, το έτος «1999» αντικαθίσταται από το έτος «2002».

A5Aρθρο 2

Η παρούσα απόφαση απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ

Τροποποίηση της απόφασης 96/411/ΕΚ για τη βελτίωση των κοινοτικών γεωργικών στατιστικών

2. ΣΧΕΤΙΚO KONΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

B2-513: Αναδιάρθρωση των συστημάτων γεωργικών ερευνών

3. NOMIKH BAΣΗ

A5Aρθρο 285 της Συνθήκης

4. ΠΕΡΙΓΡΑΦΗ ΤΗΣ ΔΡΑΣΗΣ

4.1 Γενικός στόχος της δράσης

Η απόφαση 96/411/ΕΚ του Συμβουλίου στοχεύει στη βελτίωση των κοινοτικών γεωργικών στατιστικών ούτως ώστε να ανταποκρίνονται καλύτερα στις ανάγκες πληροφόρησης που απορρέουν από τη μεταρρύθμιση της κοινής γεωργικής πολιτικής. Για το σκοπό αυτό, τα κράτη μέλη λαμβάνουν όλα τα απαραίτητα μέτρα προκειμένου να προσαρμόσουν τα εθνικά συστήματα γεωργικών στατιστικών, συνεκτιμώντας τους στόχους, τα κριτήρια και τις προτεραιότητες που καθορίζονται στην εν λόγω απόφαση. Οι δράσεις που πρέπει να αναλαμβάνουν κάθε έτος τα κράτη μέλη για την υλοποίηση αυτών των στόχων καθορίζονται στα σχέδια τεχνικής δράσης. Η διαδικασία αυτή έχει ήδη εφαρμοστεί και έχουν καθοριστεί σχέδια τεχνικής δράσης για τα έτη 1996, 1997, 1998 και 1999. Κατά τον τρόπο αυτό έγινε δυνατή η προώθηση της διαδικασίας προσαρμογής του συστήματος των κοινοτικών γεωργικών στατιστικών στην εξέλιξη της κοινής γεωργικής πολιτικής. Ωστόσο, η διαδικασία αυτή δεν έχει ολοκληρωθεί ακόμη. Η Επιτροπή θεωρεί σκόπιμη την παράτασή της έως τα τέλη του 2002.

4.2 Περίοδος που καλύπτεται από τη δράση και προβλεπόμενοι όροι για την ανανέωσή της.

2000-2002

5. ΚΑΤΑΤΑΞΗ ΔΑΠΑΝΩΝ / ΕΣΟΔΩΝ

5.1 ΜΥΔ

5.2 ΔΠ

5.3 Tύπος των προβλεπόμενων εσόδων

6. TΥΠΟΣ ΔΑΠΑΝΩΝ / ΕΣΟΔΩΝ

Η κοινοτική συνεισφορά ορίζεται σε ένα ανώτατο ποσό για κάθε κράτος μέλος.

7. ΑΝΤΙΚΤΥΠΟΣ ΣΤΟΝ ΠΡΟΫΠΟΛΟΓΙΣΜΟ

7.1 Τρόπος υπολογισμού του συνολικού κόστους της ενέργειας (σχέση μεταξύ του επιμέρους κόστους και του συνολικού κόστους)

Συνολικά τρία εκατ. Ευρώ σε πιστώσεις υποχρεώσεων και πιστώσεις πληρωμών που κατανέμονται σύμφωνα με το ετήσιο χρονοδιάγραμμα που ορίζεται στα σημεία 7.2 και 7.4.

Η ετήσια διάθεση πιστώσεων για την εν λόγω δράση θα αποφασίζεται στο πλαίσιο της ετήσιας διαδικασίας του προϋπολογισμού.

Η συνεισφορά αυτή προορίζεται για τους αρμόδιους εθνικούς οργανισμούς που είναι υπεύθυνοι για τη συγκέντρωση στατιστικών δεδομένων στον τομέα της γεωργίας σε συνάρτηση με τις εργασίες που πραγματοποιούνται στη βάση καθορισμένων και εγκεκριμένων προγραμμάτων.

7.2 Κατανομή με βάση τα στοιχεία της δράσης

Πιστώσεις υποχρεώσεων σε εκατ. Euros (τρέχουσες τιμές)

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες κλπ που περιλαμβάνονται στο μέρος Β του προϋπολογισμού

>ΘΕΣΗ ΠIΝΑΚΑ>

7.4 Χρονοδιάγραμμα καταβολής πιστώσεων υποχρεώσεων / πιστώσεων πληρωμών

>ΘΕΣΗ ΠIΝΑΚΑ>

8. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Η κοινοτική συνεισφορά χορηγείται στα κράτη μέλη ύστερα από την υποβολή στην Επιτροπή της ετήσιας έκθεσης για την εκτέλεση των προβλεπόμενων ενεργειών και την έγκρισή της από αυτήν. Η Επιτροπή προβαίνει στην επιτόπια εξακρίβωση που κρίνει απαραίτητη σε συνεργασία με τις αρμόδιες αρχές των κρατών μελών.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΩΦΕΛΕΙΑΣ

9.1 Ειδικοί ποσοτικοί στόχοι, πληθυσμός-στόχος

Η εφαρμογή των σχεδίων τεχνικής δράσης επιτρέπει τη διάθεση πιο επίκαιρων και αξιόπιστων πληροφοριών σε ορισμένους τομείς προτεραιότητας που θα καθορίζονται κάθε έτος από την Επιτροπή, ύστερα από σχετική γνωμοδότηση της Μόνιμης Επιτροπής Γεωργικών Στατιστικών .

Δικαιούχοι:

- Κοινοτικά θεσμικά όργανα: Επιτροπή, Συμβούλιο, ΕΚ, Ελεγκτικό Συνέδριο, κλπ.

- Κράτη μέλη

9.2 Αιτιολόγηση της δράσης

Η σπουδαιότητα της Κοινής Γεωργικής Πολιτικής οδήγησε την Eurostat στην ανάπτυξη διάφορων στατιστικών εφαρμογών στη διάρκεια της δεκαετίας του '60 και του '70. Οι εν λόγω εφαρμογές ανταποκρίνονται στις σημαντικές ανάγκες σε στατιστικές πληροφορίες που απορρέουν από την ΚΓΠ για την υποστήριξη της τρέχουσας διαχείρισής της και την προετοιμασία και παρακολούθηση της διαχρονικής εξέλιξής της.

Όλες ανεξαιρέτως οι εφαρμογές αυτές αναθεωρήθηκαν προκειμένου να ληφθούν υπόψη οι αλλαγές που έχουν συντελεστεί στο σχετικό τομέα. Ωστόσο, η μεταρρύθμιση της ΚΓΠ επιβάλλει τη ριζική αναθεώρηση των πληροφοριών που προβλέπονται από τις συγκεκριμένες στατιστικές εφαρμογές.

Η Eurostat και η ΓΔ VI ανάλυσαν λεπτομερώς τις υφιστάμενες εφαρμογές λαμβάνοντας υπόψη τις τρέχουσες ανάγκες σε στατιστικές πληροφορίες. Τα αποτελέσματα αυτής της δράσης, που συμπληρώθηκε από άτυπες συζητήσεις με τους αρμόδιους σε θέματα γεωργικών στατιστικών στα κράτη μέλη, οδήγησαν στον καθορισμό:

* των τομέων στους οποίους είναι δυνατή η εφαρμογή μέτρων εξορθολογισμού*

* των τομέων στους οποίους υπάρχουν νέες ή αυξανόμενες ανάγκες*

* των γενικών κριτηρίων με βάση τις δράσεις που πρέπει να αναληφθούν (ευελιξία, εναρμόνιση, συνάφεια με άλλους στατιστικούς τομείς, νέες πηγές κλπ).

Ανάγκη κοινοτικής δημοσιονομικής παρέμβασης, όσον αφορά κυρίως την αρχή της επικουρικότητας.

Η κοινοτική συνεισφορά ορίζεται σε ένα ανώτατο ποσό για κάθε κράτος μέλος. Τα κράτη μέλη επιβαρύνονται με το υπολειπόμενο μέρος του κόστους των δράσεων.

Επιλογή των όρων παρέμβασης: παρελκόμενες επιπτώσεις και αναμενόμενα πολλαπλασιαστικά αποτελέσματα

* Τα αποτελέσματα της δράσης συμβάλλουν στη βελτίωση των στατιστικών πληροφοριών που χρησιμοποιούνται στο πλαίσιο των εργασιών των κρατών μελών και στην αξιοποίηση των γεωργικών στατιστικών στο γενικό σύστημα των κοινοτικών στατιστικών.

* Περαιτέρω ώθηση στην κατεύθυνση της δημιουργίας ενός ευρωπαϊκού στατιστικού χώρου και ενίσχυση της κοινοτικής ολοκλήρωσης των εθνικών στατιστικών συστημάτων.

9.3 Παρακολούθηση και αξιολόγηση της ενέργειας

Η Επιτροπή θεσπίζει ετησίως ένα σχέδιο τεχνικής δράσης ύστερα από διαβούλευση με τη Μόνιμη Επιτροπή Γεωργικών Στατιστικών (ΜΕΓΣ). Το ετήσιο σχέδιο τεχνικής δράσης εφαρμόζεται από τις εθνικές υπηρεσίες στατιστικών οι οποίες υποχρεούνται να υποβάλλουν στην Επιτροπή έκθεση για την εκτέλεση των προβλεπόμενων ενεργειών καθώς και για τις απορρέουσες στατιστικές.